Sunntimorge früeh ufstha (09.30)!!!!!! So uf die haubi 12 si mir los gfahre nach Bauschtu. Irgendwie si mir aui müed gsi u totau verschnuderet u när no ad Fasnacht!!!! So Guggemusig u verchleide isch ja gar nid mis Ding!!  Wo mir si acho hei mir scho vo witem dr Soundcheck vo de Schmuddle ghört. Z haube Dörfli het vibriert. Überau si is Fasnächtler  entgäge cho. Boah het mä scho chönne säge, wome ume egge boge isch, d Schmuddle si uf dr Dachterrasse gstange. Es wird auso es Konzärt i luftiger Höchi. Hoffentlich gheit nume keine abe!!!!  Das chlei komischs wätter isch gsi, hei mir nid lang möge dusse umestah u si ine iz Pub. Isch auso sehr gmüetlich gsi, witerempfählenswärt die Irish Tavern. Es het no nid so viu Lüt gha u die wo si dert gsi, hei usgseh wie si no nid wäre im Bett gsi!!! Langsam isch doch QL-Konzärt Stimmig ufcho, d Müedigkeit isch  wäg dank Kaffee Lutz u QL-er Musig us dr Music-Box!!! Nachem Soundcheck isch is dr Tosi chlei cho ungerhaute!! Mir hei ja e sehr agregti Konversation gfüehrt, houptsächlich Mimi, Mimi!!!! Äuä sini nöie Lieblingswörter, isch emu besser aus nüt säge!!!  Am viertu ab 1 si mir usegange u d Schmuddle hei scho losgleit!!! Oh läck du mir....... Zersch hets no nid eso viu Lüt gha, aber dä QL Sound het se de füreglockt vo jedere site si Pfarrer, Äperi, Ananas oder angeri Gstaute cho. Leider isch d Strass ums Pub  no nid gsperrt gsi, so isch immer e grosse Sicherheitsabstang gsi zwüsche Band u Zueschouer!!!  Am Afang hei si no nid eso möge die Fasnächtler, obwouh ne d Musig sichtlich gfaue het!!! Zersch isches no chlei früsch gsi, aber z umehüpfe u z mitsinge het schnäu mau warm gä!!!!!! Si hei aues gä die vier, vom Dach obe abe z rocke!! Dr Sound het mega guet tönt!!! Si hei pünktlich mit em erschte Set müesse ufhöre, da när dr Fasnachtsumzug isch düre cho!!! Auso si mir wider inegange, dert isches no wärmer  gsi aus das mir eh scho gha hei!! Es het chlei agfange rägne u au hei a Schärme wöue!! Dinne isch dr ganz Bode mit Konfetti überdeckt gsi. Het no schön usgseh, bis dr Tosi gfunge het, er chönnt üs das Konfetti hampfelewis übere Chopf lähre!!! Das Konfetti isch würklich überau häre gschlüfe!! Dr Urs het das nid eso luschtig gfunge woner Konfetti het ab übercho. Er isch umeghüpft u het gfluechet bis er kes einzigs meh a sich gfunge het!!!!!!!  Pünktlich wo QL wider gspiut hei, hets ufghört rägne!!! Dr  Umzug isch denn zwar no nid ganz düre gsi!! D Guggene heis schnäu mau ufgä z spile, wo si näbe düre gloffe si, da dr QL-Sound eifach aues übertönt het!! Die meischte hei mega fröid dranne gha u hei ou gad mitgwippet u gsunge bim verbi loufe. Ei Gugge het sogar mit igstumme mit ihrne Trummele bi Ewigi Liäbi, versterchig füre Tosi!!!!! Es het dütlich meh Lüt gha aus bim erschte Set, u d Strass isch ize natürlich ou gsperrt gsi!!! Aui hei meh mitgmacht!! U mir hei no viu schneuer warm gha aus bim erschte Set. U ou  Bausthaler hei ihri lute Röhrene bewise (Sun, Fun and nothing to do). Es isch wider mau richtig abgange!!! Si hei d Schmuddle nümme wöue la ga. D Rüef nach Zuegab si fasch lüter gsi aus d Musig vorhär!!! U natürlich hei si die Zuegab gä. Aber när si si ändgültig verstummt!!! Isch mega schad gsi, denn wärs so richtig luschtig worde.  Nachem Gig si mir nur no churz dert gsi!! Z Pub isch mega vou gsi u mir hei iz wider üsi verstopfte Nasene u dr Hueschte agfange merke!!! So uf die haubi 5 hei mir üs vo  aune verabschidet u hei is ufe Heiwäg gmacht. Daheim acho hani no es paar Adänke gfunge, überau hets no Konfetti (Merci Tosi) gha ide Hose, Ungerwösch u wie si äch id Socke cho si, kei Ahnig!!!!  Auso es isch geil gsi, ä Sunntinamitag wie keine!!! Die afängliche Zwifu si schnäu verfloge gsi!!!!!!!    Rita